1. **napirend**

**Szakmai beszámoló az Anyaoltalmazó Alapítvány**

**2018. évi tevékenységéről**

Az Anyaoltalmazó Alapítvány Családok Átmeneti Otthonai 1992 óta, immár huszonhat éve nyújt segítséget az átmenetileg vagy tartósan otthontalanná vált családok befogadásával.

Célunk az, hogy megelőzzük, illetve megszüntessük a gyermekek veszélyeztetettségét, megakadályozzuk a család szétszakadását, a gyermekek állami gondoskodásba kerülését és segítsük a szülőt gyermeke teljes körű ellátásában, és közreműködjünk az átmeneti gondozást szükségessé tevő okok megszüntetésében, a család helyzetének rendeződésében, lakhatási problémáinak megszűnésében.

Intézményeink ellátási területe országos, így ügyfeleink az ország különböző településeiről a legkülönbözőbb problémákkal érkeztek otthonainkba. Elsősorban Budapest kerületeiből: ellátási szerződések alapján a VIII., X., XI., XIII., XX. kerületekből és a környező településekről kértek segítséget családok, de távolabbi megyékből is érkeztek hozzánk (Hajdú-Bihar megye, Pest megye, Csongrád, Szabolcs-Szatmár-Bereg megye, stb.) Ld.: meléklet.

Otthonaink megnyitása óta **2084 édesanyát, 114 édesapát, és 4103 gyermeket helyeztünk el.**

**A 2018. évben 170 főnek nyújtottunk segítséget intézményeinkben. (Ebből 2017. évben 71 fő költözött be Otthonunkba.**

Munkánk során nagy hangsúlyt fektettünk az intézményeinkben élő marginalizált helyzetű, megélhetési gondokkal küzdő családok szociális, foglalkoztatási problémáinak orvoslására, életminőségük javítására, szülő – gyermek kapcsolat erősítésére.

A szakmai munkát jelentősen meghatározza, hogy korábban zömmel olyan családok vették igénybe az ellátást, akik átmeneti krízishelyzetbe kerültek –albérlet megszűnése, munkahely elvesztése, családi kapcsolatok megromlása. Ezzel szemben az elmúlt években, nap, mint nap azt tapasztaljuk, hogy a lakhatás, mint probléma, a családok többségében a nehézségek felszínét jelenti. Sok család teljesen nincstelenül, munka, pénz, élelem nélkül kerül be az intézménybe.

Az átmeneti ellehetetlenülés, mint bekerülési indok mellett, egyre nagyobb az intézményről intézményre vándorló, az önálló élet feltételeit hosszabb ideje megteremteni képtele, elszegényedett családok száma.

A szülők alacsony jövedelme, gyenge állásmegtartó képessége, a rendszerből való alacsony kikerülési motivációja, valamint a lakáspolitika elégtelensége, a kiléptető rendszerből való alacsony kikerülési motivációja, valamint a kiléptető rendszer megoldatlansága miatt, egyre több család válik tartósan otthontalanná.

Szakmai teamünk - szociális munkások, szociálpedagógusok, gyógypedagógus, gondozók, szakgondozók, pszichológus, védőnő, gyermekorvos, jogász – komplex szakmai tudásával, a családokkal együttműködve az elsődleges cél mellett folyamatosan arra törekedett, hogy minden esetben a gyermekek érdekeit helyezze előtérbe. Így munkánk során a gyermek érzelmi, értelmi és szociális fejlődését és életkori sajátosságaikat szem előtt tartva állítottuk össze szakmai programunkat. Fontosnak tartjuk a családok intézményből való kikerülésének elősegítését, önálló életének erősítését, erőforrásaik olyan fejlesztését, amelynek segítségével a szolgáltatás igénybe vétele után alkalmassá válnak az önálló életvitel kialakítására. Ennek megvalósítására komplex családgondozási programot biztosítanak intézményeink.

Az utóbbi években bekerülő családok jelentős része még több problémával kénytelen szembenézni, egyre nehezebb sorsú családok érkeznek Otthonainkba.

Ez sajnos mindenekelőtt a szegénységet, mélyszegénységet jelenti, sokan eladósodtak, de legalább ilyen nagyságrendű probléma a családi háttér hiánya, vagy a természetes erőforrások hiánya (egyedülálló anya több gyermekkel férj vagy élettárs illetve szülői háttér nélkül).

Elmondható, hogy az esetek döntő részében ritkán fordul az elő, hogy csak egy ok miatt kérik a felvételüket. Sokkal inkább jellemző, hogy a problémák halmozottan, komplexen jelennek meg.

Fontosnak tartjuk, hogy a korábbi években sikeres működő programjainkat tovább működtessük, hiszen ezek már az Otthon életének szerves részét képezik. Kiemelt figyelmet szentelünk a szegénység, és a kirekesztődés újratermelődési folyamatainak megállítását célzó, a család hiányosságait kompenzáló, prevenciós programoknak.

Ezeknek általában célja a szociális készségek fejlesztése, a döntéshozás, a megfelelő kommunikációs stratégiák elsajátítása, az érdekérvényesítő képesség megtanulásának elősegítése.

Minden ünnep alkalmával igyekeztünk családjainkat a főzés és sütés „tudományába” bevonni, hogy a civil életben is hasznosítani tudják az itt tanultakat, és háztartásukat minél változatosabban, takarékosabban tudják vezetni.

Az ünnepek megtartását nagyon fontosnak tartjuk, mert tapasztalatunk az, hogy a nálunk élő családoknak nincsenek kialakult hagyományaik, ők már az a generáció, ahol a nagyszülők is hátrányos helyzetűek, támogatásra szorulnak, így ezek átadása háttérbe szorult.

Egyik ilyen példa a születésnapok és névnapok megtartása, még ha szerényen is, de ne feledkezzenek meg a szülők ezekről a napokról.

**- Néhány program, mely a sütés-főzés keretében valósult meg:**

* Farsangi-fánk sütés.
* Gyermeknap –kókuszgolyó készítettek a családok
* Ősszel Halloweenkor tököt faragtunk, majd utána babos káposztát és vakarót (cigánykenyér) készítettek a családok.
* Mikulás ünnepségre az itt lakó gyerekeknek süteménnyel kedveskedtünk.
* Advent alkalmával mézeskalácsokat sütöttünk és díszítettünk a gyerekek nagy örömére.
* Karácsonykor diós, mákos bejglit sütöttünk a szülőkkel együtt.

**Havi programjaink:**

* **„Itt vagyok! Alkossunk!”**

 Lakóink igényeihez alkalmazkodva reformáltuk régi foglalkozásunkat, (ahol kötetlenül beszélgettek a csoportvezetők a résztvevőkkel.) Több év után színesebbé tettük programunkat, ami a beszélgetés mellett lehetővé teszi az alkotást, kézműveskedést is.

 Igyekeztünk szezonálisan kialakítani a foglalkozások tematikáit, azaz együtt készülni ünnepekre, eseményekre, és időszakokra. (Húsvét, Mikulás, Karácsony, stb) A foglalkozások célja nem csak a hasznos időtöltés, hanem a közösség építés is, ahol kreatívan együtt alkotunk, és kötetlenül beszélgethetünk, ami kapcsán még jobban megismerhetjük akár a gyerekeket, akár a szülőket.

A kézműves foglalkozások lehetőséget teremtettek a könnyed kikapcsolódásra, feltöltődésre, illetve az általuk alkotott kis meglepetések készítésének öröme, apró sikerélményekhez juttatta őket.

A csoport nagyon népszerű mind a felnőttek, mind a gyerekek körében.

Előző évhez képest lehetőséget biztosítottunk a gyerekeknek a szülőkkel való együtt alkotásra.

A kreatívkodás során az évszakokhoz, ünnepekhez igazodva készültek az ajándékok, és a dekorációk. Megtapasztalták, hogy a saját maguk által készített tárgyak nagyobb örömet szereznek, mint a készen megvásárolt termékek.

Az alkotás közben szívesen beszélgettek, osztották meg gondolataikat egymással, ebbe idővel azok a szülők is bekapcsolódtak, akik egyébként ritkán nyilvánultak meg.

 Ez a program azért is hasznos, mert összetartóvá kovácsolja a közösséget, erősíti a szociális kompetenciát, spontán teret biztosít a problémák megosztására, és megoldására. Emellett fejleszti az itt lakók kreativitását, és kézügyességét, baráti kapcsolatok kialakulását.

Igyekeztünk megmutatni a gyerekeknek és a szülőknek azt, hogy körülöttünk lévő, mindennapi eszközök segítségével is lehet szép ajándékokat, díszeket illetve játékokat készíteni.

* **Közösségi szórakozás:**

Másik közösségépítő programunk már évek óta havi 1 alkalommal kerül megrendezésre.. Mind a szülők, mind a gyermekek részt vehettek ezen a mulatságon, amely mindig jó hangulatban zajlott, a tánc és a zene csökkenti a stresszt, szorongást, feledteti azt a fájdalmat (még ha kis időre is) amit átéltek akár a bántalmazás, a sok - sok kudarc, vagy a nehéz élethelyzetük miatt.

Csoportos közös ének, tánc, mulatság keretében kikapcsolódhattak, szórakozhattak az adott hónap nevezetes napja alkalmából. Erős közösségépítő szerepet töltött be ez a program, nagyon kedvelték, és várták.

**Időszakos programjaink, amik az ünnepek köré szerveződnek**

* **Farsang:**

Az ünnepségre a családokkal közös fánksütéssel, díszítéssel készülődtünk. Minden felnőtt és gyermek egyaránt farsangi jelmezbe öltözött. A jelmezes felvonulás után zenés táncmulatsággal, ügyességi feladatokkal, és zsákbamacskával zárult e vidám nap.

* **Húsvét:** Immár 4 éve a Celanese Magyarország Kft. önkéntesei minden gyermekünknek ajándékcsomaggal kedveskednek.

Kollégáink a gyerekek számára tojáskereső versenyt szerveznek. Itt mindkét ház gyermekei együtt vesznek részt a programban. Különböző csoki tojásokat kereshettek meg a gyermekek, amit az intézmény területén rejtettek el kollégáink. A tojásvadászat minden korosztály számára izgalmas feladat.

* **Anyák napja:** Mint minden évben idén is a gyermekek műsorával leptük meg az édesanyákat, és az ilyenkor rendhagyó módon meghívott nagymamákat is. A műsor végén virággal, és saját készítésű ajándékkal kedveskedtek a gyermekek az édesanyjuknak, és a nagymamáknak.
* **Gyermeknap:** Május utolsó hétvégéje a gyermekről szól, izgalmas programokkal vártuk az Újház udvarán őket. Megismerhettek különböző kézműves technikákat, mint a bőrözés, kerámia készítés, nemezelés, és a fiúk körében nagyon népszerűvé vált kőfaragást. Kicsiket arcfestéssel és zenés foglalkozásokkal szórakoztatták a kollégák.

**Mikulás:** Idén is meglátogatta Otthonunk gyermekeit segítőivel, a Manókkal együtt. Minden kisgyermek arca sugárzott a meglepetéstől, és csillogott a szemük, mikor belépett az ajtón a várva várt Mikulás. Minden gyermekről pár jó szót mondott, és megajándékozta őket egy- egy csomaggal.

**Karácsony:** Karácsonyi ünnepségünkön (December 19.-én) az Otthonban élő gyermekek verseltek, daloltak, egy színdarabot adtak elő, majd a végén meglepetésként felkérték az Otthon dolgozóit egy táncra.

 A több hónapja tartó adományozási munkánk eredményeként minden nálunk élő család gyermeke új játékot kapott, a kamaszok illatszereket, amire sokuknál „előző életükben” nem volt lehetőségük.

 A szülőket tartós élelmiszereket, szaloncukrokkal ajándékoztuk meg. Az ajándékozás után következett a már hagyományos Karácsonyi vacsora, amin töltött káposztát főztünk családjainknak, és tálaltuk fel nekik a szépen megterített asztalokra.

 Többen elérzékenyültek az ünnepségünk után, hiszen nagyon sokuknak nincs olyan család, családtag, akivel együtt tölthetnék a szeretet ünnepét. A Karácsony esténken, és az azt követő napokon igyekeztünk kellő ünnepi hangulatot varázsolni Otthonainkba.

Karácsony napjain mindkét Házunkban a családok nagy többsége közösen főzte, sütötte a karácsonyi menüt. Az emberek érzékenysége az ünnepek alatt is megmutatkozott, többféle házi készítésű süteményt, szaloncukrot, habcsókot hoztak lakóinknak.

Időszakos programjainkon túl a nagy kihívást a **nyári szünet** megszervezése Otthonunkba, amellyel nagy terhet veszünk le a szülők válláról.

A **nyári szünidő** alatt külső, és belső szabadidős programokat szerveztünk az otthonban élő gyerekeknek.

A benti programokban hangsúlyozottabban jutnak szerephez a fejlesztő, és társas játékok, kapcsolatteremtést, és kapcsolattartást segítő szituációs gyakorlatok. E során igyekszünk olyan helyzeteket teremteni, ahol feloldódhattak, önfeledtek lehettek, lehetőséget kaptak saját ötleteik és igényeik megvalósításához.

Fontosnak tartottuk a tiszta, egészséges környezet, az egészséges életmód egészségvédelem technikájának elsajátítását.

A nyári időszakban újra szerveztük a **Napközis tábort**, ami a gyerekek napközbeni felügyeletét, teljes étkeztetését, és szabadidejük hasznos eltöltését szolgálta, amit 1 hetes időszakban valósítottunk meg.

Elsődleges szerephez jutottak a fejlesztő, és társas játékok, sportversenyek, helyzetgyakorlatok, a kapcsolatteremtést, kapcsolattartást segítő szituációk, amelyek fejlesztik a kommunikációt és elősegítik a kortárs kapcsolatok erősítését. A kreatív-kézműves játékok mozgósították a gyerekek képzeletvilágát, kézügyességük fejlesztése mellett, nem egyszer feszültség levezetésre is szolgáltak.

Intézményünk dolgozói kitartóan és sikeresen dolgoznak azon, hogy a **külső programokat** pályázati forrásokból, és egyéb támogatók, szponzorok segítségével tudjuk megvalósítani. Belépőjegyeket kérünk és kapunk évek óta. Pl.: Állatkerttől, játszóházaktól, moziktól, strandtól, Fővárosi Nagycirkusztól, a Vidám Segítők hajózási lehetőséget biztosítottak.

A gyermekgondozó kollégák továbbra is azon dolgoznak, hogy a meglévő programokat folyamatosan színesítsék, bővítsék. Elsődleges szempont a programok kialakításában, hogy olyan lehetőséget kínáljunk, ami a szórakoztatás mellett a család és a közösség számára építő jellegű, az ismereteket bővíti, és a hiányzó készségeket fejleszti.

Szeretnénk ezekkel a programokkal olyan egységes normarendszert közvetíteni, amely segíti a társadalomban való beilleszkedésüket, az egészséges életmód és életvitel elsajátítását, valamint a közösségi élet szabályainak megismerését és elfogadását.

* **Nyári tábor:**

Az iskoláskorú gyermekeink Zamárdiban vettek részt egy 5 napos táborozáson térítésmentesen.

A gyerekeket két kollégánk kísérte el, és változatos programokon vettek részt. (Hajókirándulás, és Kalandpark, mindennapi fürdőzés).

**Időszakos programjaink, amik nem ünnepek köré szerveződnek:**

* **Családi napok:** Első alkalommal **a** Budakeszi Vadasparkba jutottunk el egy cég szponzorálásával, külön busszal. A Vadaspark éttermében megvendégelték egy ebéddel családjainkat. Egész napos kiránduláson vehettünk részt, idegenvezető segítségével megismerhették a különböző állatok étkezési, viselkedési szokásait, és élőhelyeit.
* Második alkalommalA vadasparki látogatás után igény merült fel egy ilyen közös programra, ezért újabb csoportos kirándulást szerveztünk a Fővárosi Állatkertbe. A látogatás előtti napokban a gyerekekkel beszélgettünk az állatkertben élő állatokról, készültünk a kalandra. Így a gyerekek izgatottan várták a nagy napot. Nagy élmény volt a gyerekeknek- felnőtteknek egyaránt, természetesen a játszótér se maradhatott ki a programból. Sokuknak, mivel vidékről érkeztek hozzánk, remélhetőleg egy életre szóló élményt nyújthattunk.
* Harmadik alkalommal a Régiházban minden család részvételével egy közös főzést szerveztünk, majd az étel elkészülte után az udvaron megterítettünk és együtt megebédeltek. A főzés alatt a gyerekeknek kézműves programot szerveztünk, illetve a Halloween közeledtével tököt faragtunk, és díszítettük a Házakat. Nagyon jól érezte magát minden résztvevő.
* **Halloween Party:** A résztvevők közül mindenki jelmezben érkezett a mulatságra, ahol étel, ital, izgalmas játékok, zene, tánc, és tombola várta a szórakozni vágyókat.
* **Gyermek a családban** nevezetű programkeretében az Off Broadway Színház tagjai a Ludas Matyi zenés játékot adták elő gyermekeinknek. Az előadás után a gyermekeket kézműves foglalkozás várta a felnőtteknek pedig Dr. Varga Gizella családjogász tartott előadást a gyermeki jogokról.
* **Dec.2.-án** minden család meghívást kapott a Kiosk Étterembe villás reggelire, ahol bőséges ételválaszték, korlátlan üdítő fogyasztás, a gyerekeknek mini fánk és süteményt tálaltak fel. Reggeli után ugráló vár, csoportos játékok, ajándékok és természetesen a Mikulás várta a gyermekeket. Mindenki hatalmas csomagokat és egy életre szóló élményt kapott.

A családok részére szervezett programok mellett nagyon fontosnak tartjuk, hogy naprakész, és minél hatékony segítségnyújtást kapjanak lakóink. Ezért minden olyan konferencián, szakmai megbeszélésen részt vettek az Otthon dolgozói, melyek érintik az átmeneti ellátást, illetve tapasztalatot és naprakész információkat adhat nekünk családjaink életének segítésében.

**Dr. Szilágyi Vilmos magánszemélyként támogatta Alapítványunkat. Az ő kérése az volt, hogy mindenképpen közösségi programokra, szakmai fejlesztésre, a működési feltételek javítására fordítsuk a támogatást.**

**Klubfoglakozások:**

**Beszélgetőkör** nőknek, anyáknak, az őket érintő témákban. A csoport célja, hogy frontális előadás helyett kötetlen, mégis tartalmas beszélgetésekre adjon alkalmat. Ez egy olyan lehetőség nekik, amikor gyerekek nélkül, nyugodt légkörben, önmagukra figyelhetnek. Minden alkalom egy-egy témafelvetéssel indul, de a résztvevők érdeklődése, igénye szerint alakul. Barátságos légkörben járunk körbe olyan témákat (önismeret, kapcsolataink, kommunikáció, intimitás stb.) amelyekben nagyobb jártasságuk eredménye a harmonikusabb, családi munkahelyi kapcsolatok, a céltudatosabb és kiegyensúlyozottabb életvezetés, Célunk, hogy csoport tagként bizalommal megtapasztalják azt a női, anyai közösséget, ahol fejlődhetnek, és idővel választ kaphatnak életük bizonyos kérdéseire.A csoport a fejlődés , önbizalom növelés mellett lehetőséget nyújt új kapcsolatok kialakítására, kikapcsolódásra, feltöltődésre is.

**Közösségépítő tréning**

A tréning keretében klieseink elsajátíthatják azokat a gyakorlati képességeket, amik segítenek saját maguk megismerésében, Megtanulhatják hogyan váljanak pozitív személyiséggé,hogyan alkalmazkodjanak a gyorsan változó életkörülményekhez, fejleszti Reálisabbá válik az önértékelésük, nő az együttműködési készségük, és tolerancia szintjük. Minden egyes feladat elvégzése után a friss élményre alapozva a trénerek segítségével történik a tapasztalatok feldolgozása átültetése a mindennapi élet területeire.

* Miután évek óta nem volt gyermekorvosa Otthonainknak megragadtuk a lehetőséget, és megbízási szerződést kötöttünk egy Soroksáron rendelő gyermekorvossal, aki 2 hetente kijön hozzánk rendelni, illetve saját rendelőjében is fogadja a kis beteg gyermekeinket.
* Szintén ebből a támogatásból intézményünk minden kollégája részt vett egy agressziókezelő tréner képzésen, ahol agresszió elméleti és gyakorlati ismereteinek átadására, a szakmai önismeret fejlesztésére került sor a sajátélmény feldolgozásán keresztül. A képzés komplex megelőzési és kezelési módszer elsajátítását tette lehetővé, amely segítséget nyújt intézményünk kríziskezelési gyakorlatának és eljárásrendjének fejlesztésében.
* Gyermekeink nagy része tanulási nehézségein túl Sajátos Nevelési Igényű (akik sok esetben nem kaptak megfelelő időben segítséget, mivel a Pedagógiai Szakszolgálatnál elég hosszú a várólista.)

Ezen igényeket kielégítve intézményünknek sikerült a támogatásból alkalmaznunk egy gyógypedagógus kollégát heti 5 órában, aki ezekkel a gyerekekkel foglalkozik egyéni fejlesztési terv alapján.

A gyógypedagógus munkájához szükséges fejlesztő eszközöket, szakkönyveket is ebből a támogatásból tudtuk finanszírozni.

* **Szakmai továbbképzés:**

A szakmai továbbképzéseken nagy segítséget jelent a törvényi változások figyelemmel kísérése, új szolgáltatások bevezetésének megismerése, új módszerek és azok hatékonyságának elsajátítása.

*A képzés végén képessé váltunk a kríziskezelés eszközeinek tudatos alkalmazására, illetve gyakorlati tapasztalatot szereztünk abban, hogy a gyermekek számára sikeresen alkalmazható megküzdési stratégiákat tanítsunk.*

*Elsősegély nyújtó tanfolyam keretében minden kollégát felkészítettek arra, hogy bármilyen baleset során képesek legyenek ellátni a rászoruló munkatársat, vagy az Otthonainkban lakókat. A képzés során megismertették az elsősegélynyújtás általános szabályait, alapfogalmait, módszereit, és gyakorlati feladatokon keresztül pedig elsajátíthatták a különböző elsősegély nyújtási technikákat.*

 *Tavaly 2 kollégánk vett részt egy 3 napos Kommunikáció speciális helyzetű csoportokkal című képzésen.*

*Tavalyi év során a Régiház vezetője vett részt vett egy 30 órás „Önkéntesek összefogása és vezetése” című képzésen, ami azért fontos, mert egyre több olyan segítővel találkozunk, aki önkénteskedne Otthonankban, és ezt minél hatékonyabban kell ma már koordinálnunk.*

**Önkéntesség:**

* Az Amerikai Iskola diákjai negyedévente tartottak foglalkozásokat gyerekeinknek, illetve ruha adománnyal is rendszeresen támogattak minket.
* Két alkalommal jártak nálunk tavaly önkéntesek a **Celanese Magyarország Kft.** (Lambéria festés, Falfestés, Szoba festés, PVC lerakása). A kollégák közreműködésével a szülők pizzával és gulyáslevessel kedveskedtek segítőinknek így fejezve ki köszönetüket, hogy szebbé tették intézményeinket.
* Évi két alkalommal látogatott el hozzánk a **Vidám Segítők Alapítványa**, akik vidám zenés, bábos előadással kedveskedtek az itt élő gyerekeknek.
* Immár 6 éve van nagyon szoros kapcsolatunk az **Út a Reményhez Gyermek- és Ifjúságsegítő Alapítvánnyal**, akik havi 1 alkalommal látogatnak el hozzánk, ahol zenés, bábos illetve kézműves foglakozásokat tartanak mindkét házban lakó gyermekeink részére. Karácsonykor a gyerekek részére ajándék-csomaggal is készültek.
* A Családterápiás Egyesület 2 hallgatója kezdett el alapképzés után önkéntesként **családterápiát** egy családunkkal. A család és párterápiára való „igény” egyre többet fogalmazódott meg a valamilyen krízishelyzetbe került, illetve hosszú ideje fennálló, feloldhatatlannak tűnő konfliktusok miatt. Azon túl, hogy krízist vagy konfliktust kezel, gyakran egy vagy több családtagnál jelentkező különböző pszichés panaszokat, gyermeknevelést támogat, lelki traumákat, családi tragédiákat, párkapcsolatokban jelentkező zavarokat, nehézségeket segít feldolgozni, lezárni.

Az önkéntesség mellett kiemelt szerepet kap életünkben az adományszervezési munka, mellyel családjaink anyagi kiadásai enyhitjük.

A már tizedik éve tartó intenzív adományszerzési programunk révén idén is sikerült az általunk segített családok életét megkönnyítenünk több cég, illetve magánszemély adományaival.

Az Alapítvány számára már rendszeres adományozók közt - a helyi lakosságon túl - több nagy cég, biztosító is szerepel, valamint hosszú évek óta **Hermán József** pénzadománnyal támogatja Alapítványunkat, melyből karácsonyra játékokat és illatszereket tudtunk vásárolni az Otthonban élő gyerekeknek, kamaszoknak.

 Használati eszközökkel, játékokkal, tárgyi adományokkal:

* *Tesco Global Áruházak Zrt.,*
* *Spar Magyarország Kft.,*
* *Uniqua Biztosító Zrt.,*
* *Allianz Hungária Zrt.*
* *Nekedterem Magyarország Kft.,*
* *Járműkontroll Magyarország Kft.*

A *Magyar Élelmiszerbankkal* kötött szerződésünk 9 éve áll fenn, melynek keretében a Metró Áruház minden héten 1 alkalommal, élelmiszeradománnyal látja el lakóinkat.

Ezen felül évente több alkalommal támogatták családjainkat tartós élelmiszerekkel, zöldséggel, illetve pékáruval.

* . Minden kedden és pénteken a KFC- adományoz lakóink számára az általuk forgalmazott készételekből.
* Az együttműködő partnereinktől, ill. a lakosságtól adományba kapott ruhaneműkből válogathatnak lakóink saját maguk, és gyermekeik számára.

A fent kiemelt programjainkon túl a következő rendszeresen működő szolgáltatásainkkal segítettük az ellátottakat:

* Körzeti **védőnőnk** a csecsemők és kisgyermekek, illetve várandós anyukák egészségét felügyelte, kéthetente jár ki Otthonunkba.
* **Jogi tanácsadást biztosítottunk**. A hozzánk érkező családoknál gyakoriak a rendezetlen jogi ügyek, például a házassági bontóperek, gyermektartás megállapítások, öröklési és ingatlanügyek. Jogtanácsosi segítség lehetővé tette a jogi útvesztőkben való eligazodást olyan ügyekben, mint házassági bontóperek, gyermek-elhelyezési perek beadása, vagyonmegosztások foganatosítása.

Jogtanácsosunkat leggyakrabban családjogi és ingatlannal kapcsolatos kérdésekkel keresték meg lakóink. Az ilyen ügyekben való eligazodáshoz Otthonunk jogi tanácsadást biztosít.

* **Adósságkezelés segítése:**

Az intézményeinkben lakó családoknál a rossz anyagi helyzet miatt visszatérő probléma az eladósodottság. Ennek megoldására segítünk a családoknak felkutatni az adósságrendezési lehetőségeket, szükség esetén pedig szakembert is bevonunk ebbe a folyamatba.

**Munkaerőpiaci programunk:**

Tevékenységünk célja, hogy családjainkat felkészítsük az önálló életvitelre. Ennek érdekében segítjük őket megélhetési problémáik

* **Telefonálási és internetezési lehetőség:**

Intézményünk munkatársai segítséget nyújtanak az álláskereséshez a hivatalos ügyek intézéshez. Az elvünk az, hogy képessé tegyük a szülőt arra, hogy egyedül intézze saját ügyeit. Internetezési lehetőségként 1 laptopot tudnak használni lakóink. A felnőttek általában munka és albérleti lehetőségek felkutatására használják. Az iskolás gyerekek egyre több olyan feladatot kapnak, amit a világháló segítségével tudnak elkészíteni.

* **Pszichológiai tanácsadást** biztosítottunk. Pszichológusunk mind felnőtteknek és mind gyermekeknek nyújtott segítséget. A szülők leggyakrabban gyermeknevelési problémákkal, életvezetési, illetve párkapcsolati nehézségekkel keresték meg, vagy mi irányítottuk ellátottjainkat a szakember felé.

Emellett a gyerekekben és kamaszokban is felmerült az igény és kértek is segítséget pszichológusunktól.

* **A köznevelési intézményekhez való hozzáférés biztosítása:**

A helyi iskolákkal, óvodákkal, bölcsődékkel régi kapcsolatot ápolunk. Ezen intézmények viszonylag hamar felveszik a hozzánk beköltöző családok gyermekeit, a sajátos nevelési igényűeket is, akár tanév végén is. Gondozó, szakgondozó kollégáink havi vagy akár heti telefonkapcsolatot tartanak a pedagógusokkal a gyermekeink érdekében. (beilleszkedésük, viselkedésük, magatartási illetve tanulási problémáik stb)

* **Gondozóink, szakgondozóink** az iskolás- és óvodáskorú gyermekek részérehetente 1 alkalommal **foglalkozást** tartottak. A szabadidő hasznos eltöltésén túl a programok egyik fő célja a személyiség érzelmi, a szociális készségek fejlesztése volt.

Az iskolai lemorzsolódás és osztályismétlés elkerülése érdekében gyermekgondozó kollégáink igény szerint egyéni **korrepetálás** keretében foglalkoztak hétköznap a felzárkózásra szoruló gyerekekkel.

Részmunkaidőben dolgozik Otthonunkban egy **pedagógus kolléga**, aki minden szombaton a tanulási nehézséggel küzdő gyerekeknek segít a tanulásban, sok esetben megelőzve a bukást, vagy évismétlést.

Mindkét kolléga rendszeresen konzultál mind a gyermekgondozókkal, mind a fejlesztésben részesülő gyermek szüleivel

* Kollegáink számára továbbra is **teamszupervíziót** biztosítottunk. A szakmai kompetencia növelése mellett mindenképpen fontos, hogy megvédje e nehéz területen dolgozó kollégákat a kiégéstől, és megerősíti a szupervizált mentális egészségét és hatékonyságát**.** A szakmai személyiségfejlesztés a gondozó/szakgondozó és családgondozó kollégák számára nyújt segítséget.

Jövőbeni terveink között szerepel, hogy bevezetünk egy szülőknek, és egy a gyermekeknek szóló tréningsorozatot, amik segítségével reálisabbá válik önértékelésük, nő az együttműködési készségük, és a tolerancia szintjük. Képesek legyenek komfort zónájuk tudatos, célszerű megváltoztatására.

Másik tervünk a Játszóház program, ami a családok számára az együttjátszás öröme mellett a családon belüli kapcsolatok erősödését, és az egymásra való odafigyelést segítené elő.

A szakmai együttműködés javítására annyi javaslatunk lenne, hogy a kerületből Otthonunkba költöző családok ügyében esetmegbeszélés tartása - illetve személyes esetátadás lenne indokolt a sok esetben nagyon szövevényes, és sok problémás családok esetében. (Főként a védelembe vett gyermekek esetében).

Budapest, 2019. április 29.

 …………………….. …………………….. ……………………..

 Haraszti István Ádám Ágnes Hampel-Nagy Ágnes

 titkár intézményvezető intézményvezető

 Újház Régiház

 melléklet

TÁBLÁZATOK

|  |  |
| --- | --- |
| **2018-BAN KÖLTÖZÖTT CSALÁDOK** | Összesen fő |
| RÉGIHÁZ | ÚJHÁZ |
| APA | ANYA | GYERMEK | APA | ANYA | GYERMEK |
| 12 | 19 | 38 | 0 | 16 | 34 | 119 |
|  |  |  |  |  |  |  |
|  |  |  |  |  |  |  |
| **2017-BŐL MARADT CSALÁDOK** | Összesen fő |
| RÉGIHÁZ | ÚJHÁZ |
| APA | ANYA | GYERMEK | APA | ANYA | GYERMEK |
| 7 | 8 | 18 | 0 | 12 | 26 | 71 |
|  |  |  |  |  |  |  |
|  |  |  |  |  |  |  |
| **2018-BAN ELLÁTOTT CSALÁDOK** | Összesen fő |
| RÉGIHÁZ | ÚJHÁZ |
| APA | ANYA | GYERMEK | APA | ANYA | GYERMEK |
| 19 | 27 | 56 | 0 | 28 | 60 | 190 |

|  |  |  |  |
| --- | --- | --- | --- |
| HOVÁ TÁVOZTAK | RÉGIHÁZ | ÚJHÁZ | Összesen |
| Rokon | 3 | 6 | 9 |
| Albérlet | 6 | 6 | 12 |
| Más intézmény | 3 | 4 | 7 |
| nincs információ | 2 | 0 | 2 |

|  |
| --- |
| **Állandó lakcím szerinti megoszlás kerületenként** |
|  |  |  |  |  |
| BUDAPEST | ÖSSZESEN |
| Kerület | APA | ANYA | GYERMEK |
| I. | 0 | 0 | 0 | 0 |
| II. | 0 | 0 | 0 | 0 |
| III. | 0 | 0 | 0 | 0 |
| IV. | 0 | 0 | 4 | 4 |
| V. | 0 | 2 | 4 | 6 |
| VI. | 1 | 1 | 2 | 4 |
| VII. | 0 | 0 | 0 | 0 |
| VIII. | 5 | 2 | 7 | 14 |
| IX. | 0 | 0 | 0 | 0 |
| X | 1 | 8 | 11 | 20 |
| XI. | 0 | 10 | 13 | 23 |
| XII. | 0 | 0 | 0 | 0 |
| XIII. | 0 | 3 | 7 | 10 |
| XIV. | 1 | 2 | 0 | 3 |
| XV. | 1 | 0 | 0 | 1 |
| XVI. | 0 | 0 | 0 | 0 |
| XVII. | 0 | 0 | 0 | 0 |
| XVIII. | 0 | 1 | 1 | 2 |
| XIX. | 0 | 1 | 3 | 4 |
| XX | 2 | 7 | 14 | 23 |
| XXI. | 0 | 1 | 1 | 2 |
| XXII. | 0 | 0 | 0 | 0 |
| XXIII. | 0 | 0 | 0 | 0 |
| Összesen: | 11 | 35 | 62 | 108 |

|  |
| --- |
| **Állandó lakcím szerinti megoszlás megyénként** |
|  |  |  |  |  |
| MEGYE | APA | ANYA | GYERMEK | ÖSSZESEN |
| [Bács-Kiskun megye](https://hu.wikipedia.org/wiki/B%C3%A1cs-Kiskun_megye) | 0 | 0 | 0 | 0 |
| [Baranya megye](https://hu.wikipedia.org/wiki/Baranya_megye) | 0 | 0 | 0 | 0 |
| [Békés megye](https://hu.wikipedia.org/wiki/B%C3%A9k%C3%A9s_megye) | 0 | 0 | 0 | 0 |
| [Borsod-Abaúj-Zemplén megye](https://hu.wikipedia.org/wiki/Borsod-Aba%C3%BAj-Zempl%C3%A9n_megye) | 0 | 0 | 0 | 0 |
| [Csongrád megye](https://hu.wikipedia.org/wiki/Csongr%C3%A1d_megye) | 1 | 0 | 0 | 1 |
| [Fejér megye](https://hu.wikipedia.org/wiki/Fej%C3%A9r_megye) | 2 | 2 | 4 | 8 |
| [Győr-Moson-Sopron megye](https://hu.wikipedia.org/wiki/Gy%C5%91r-Moson-Sopron_megye) | 0 | 0 | 0 | 0 |
| [Hajdú-Bihar megye](https://hu.wikipedia.org/wiki/Hajd%C3%BA-Bihar_megye) | 0 | 2 | 5 | 7 |
| [Heves megye](https://hu.wikipedia.org/wiki/Heves_megye) | 0 | 1 | 3 | 4 |
| [Jász-Nagykun-Szolnok megye](https://hu.wikipedia.org/wiki/J%C3%A1sz-Nagykun-Szolnok_megye) | 0 | 0 | 0 | 0 |
| [Komárom-Esztergom megye](https://hu.wikipedia.org/wiki/Kom%C3%A1rom-Esztergom_megye) | 0 | 5 | 11 | 16 |
| [Nógrád megye](https://hu.wikipedia.org/wiki/N%C3%B3gr%C3%A1d_megye) | 0 | 0 | 0 | 0 |
| [Pest megye](https://hu.wikipedia.org/wiki/Pest_megye) | 2 | 2 | 5 | 9 |
| [Somogy megye](https://hu.wikipedia.org/wiki/Somogy_megye) | 0 | 1 | 1 | 2 |
| [Szabolcs-Szatmár-Bereg megye](https://hu.wikipedia.org/wiki/Szabolcs-Szatm%C3%A1r-Bereg_megye) | 3 | 4 | 10 | 17 |
| [Tolna megye](https://hu.wikipedia.org/wiki/Tolna_megye) | 0 | 2 | 10 | 12 |
| [Vas megye](https://hu.wikipedia.org/wiki/Vas_megye) | 0 | 1 | 5 | 6 |
| [Veszprém megye](https://hu.wikipedia.org/wiki/Veszpr%C3%A9m_megye) | 0 | 0 | 0 | 0 |
| [Zala megye](https://hu.wikipedia.org/wiki/Zala_megye) | 0 | 0 | 0 | 0 |
| Összesen: | 8 | 20 | 54 | 82 |

|  |
| --- |
| **Szülők száma életkoronként** |
| ÉLETKOR | RÉGIHÁZ | ÚJHÁZ | ÖSSZESEN |
| APA | ANYA | APA | ANYA |
| 18-25 | 6 | 12 | 0 | 7 | 25 |
| 26-35 | 5 | 6 | 0 | 8 | 19 |
| 36-45 | 5 | 8 | 0 | 9 | 22 |
| 45 év felett | 3 | 1 | 0 | 4 | 8 |
| ÖSSZESEN |   |   |   |   | 74 |
|  |
| **Gyermekek száma életkoronként**  |
| ÉLETKOR | ÚJHÁZ | RÉGIHÁZ | ÖSSZESEN |
| 0-1 éves | 7 | 14 | 21 |
| 2-5 éves | 21 | 19 | 40 |
| 6-10 éves | 12 | 16 | 28 |
| 11-14 éves | 9 | 4 | 13 |
| 14 év felett | 9 | 5 | 14 |
| ÖSSZESEN |   |   | 116 |

|  |
| --- |
| **Gyermekek száma családonként** |
| GYERMEKEK SZÁMA | RÉGIHÁZ | ÚJHÁZ | ÖSSZESEN |
| nincs gyermek | 2 | 0 | 2 |
| 1 gyermek | 9 | 10 | 19 |
| 2 gyermek | 8 | 8 | 16 |
| 3 gyermek | 3 | 6 | 9 |

|  |
| --- |
| **2018. december 31-i létszám** |
|   | APA | ANYA | GYERMEK | ÖSSZESEN |
| RÉGIHÁZ | 6 | 11 | 24 | 41 |
| ÚJHÁZ | 0 | 11 | 31 | 42 |
| ÖSSZESEN | 6 | 22 | 55 | 83 |
| **Szülők képzettsége** |
|  |  |  |  |  |  |
|   | RÉGIHÁZ | ÚJHÁZ | ÖSSZESEN |
| APA | ANYA | APA | ANYA |
| 8-12 osztály | 14 | 21 | 0 | 19 | 54 |
| szakmunkás | 5 | 5 | 0 | 6 | 16 |
| szakközépiskola/érettségi | 0 | 1 | 0 | 2 | 3 |
| főiskola/egyetem | 0 | 0 | 0 | 1 | 1 |
| ÖSSZESEN |   |   |   |   | 74 |

|  |  |  |  |
| --- | --- | --- | --- |
| 4 vagy több gyermek | 5 | 3 | 8 |